**SSOŠ ANIMUS , LEVICKÁ CESTA 40, 949 01 NITRA**

**Kritériá pre prijímacie konanie**

**do 1. ročníka SSOŠ ANIMUS v Nitre pre školský rok 2020/2021**

Prijímacie konanie sa koná v súlade so zákonom č. 245/2008 Z. z. o výchove a vzdelávaní ( školský zákon ) a o zmene a doplnení niektorých zákonov v znení neskorších predpisov so zákonom č. 184/2009 Z.z. o odbornom vzdelávaní a príprave a o zmene a doplnení niektorých zákonov v znení neskorších predpisov a  v súlade s vyhláškou MŠ SR č. 282/2009 Z. z. o stredných školách v znení neskorších predpisov a Rozhodnutia o termínoch, organizácii a hodnotení prijímania na vzdelávanie v stredných školách v čase mimoriadnej situácie v šk.roku 2019/2020 zo dňa 27.4.2020

**V školskom roku 2020/2021 ponúka SSOŠ Animus, Levická cesta 40, Nitra študijný odbor:**

**7237 M Informačné systémy a služby 19 žiakov** (schválené MŠ SR)

**6324 M Manažment regionálneho cestovného ruchu 8 žiakov**

**6341 M Škola podnikania 8 žiakov**

(schválené zriaďovateľom na samofinancovanie, predpokladaná výška úhrady nákladov spojených so štúdiom zákonnými zástupcami bude odvodená od normatívu financovania príslušného študijného odboru. Pre školský rok 2020/2021 je stanovená platba 100€/mesačne na žiaka. Zriaďovateľ si vyhradzuje právo odbor neotvoriť ak nebude dostatočný počet žiakov)

**K r i t é r i á p r i j a t i a**

**uchádzačov o štúdium na SSOŠ**

* Prijímacie konanie prebieha bez priamej účasti uchádzačov.
* Umiestnenie žiaka v poradí podľa získaných bodov do počtu prijatých žiakov na základe *bodového hodnotenia žiakov.*

Do celkového súčtu preferenčných bodov sa zrátajú:

* Pridelené body za každú známku samostatne z povinných predmetov **SJL a MAT** sa priraďujú podľa nasledovného vzťahu: počet bodov = 5.(4-x).(4-x)
* Ak žiak dosiahol v posledných troch školských rokoch vzdelávania stupeň 1 – výborný zo všetkých predmetov , do celkového hodnotenia sa započíta **5 bodov** za každý školský rok.
* Ak sa žiak umiestnil na 1.mieste až 5.mieste v okresnom, alebo v krajskom kole v  8.ročníku, alebo v 9.ročníku v olympiáde zo SJL, z cudzieho jazyka, alebo technickej olympiáde a Pytagoriáde, započíta sa mu 1 až 5 bodov podľa umiestnenia.

* Prijímacia komisia každému spočíta celkový súčet preferenčných bodov.